Frances Oldham Kelsey

I Frances Kathleen Oldham Kelsey (24 ya ing Julio 1914 – 7 ya ing Agosto 2015) métung yang Canadiense-Americanang (Canadian-American) farmacóloga (pharmacologist) ampóng talapanúlu ó doctora. Anyang talasúrí ya king U.S. Food and Drug Administration (FDA), é ya mébísang apruban ya ing thalidomide para king mercado úling migáganaká ya king kakulangán ning patutú dikil king kaligtásán na níting panúlu. Lintó yang makatulíran ing kayang kapigáganakan anyang lintóng mágdalá yang defectu karéng mibabayit ing thalidomide. Mítagun ing carera nang Kelsey king pámagpasar karéng leying mágpasikan king pámanibalá ning FDA karéng panúlu. I Kelsey ing kadwang babáying mékátanggap king President's Award for Distinguished Federal Civilian Service, a pigkalub na kayang John F. Kennedy anyang 1962.